Rimantas Liepa

Rimantas Liepa (g. 1954 m. rugpjūčio 18 d. Panevėžyje) – inžinierius energetikas, Lietuvos ir Panevėžio miesto ūkio, politinis bei visuomenės veikėjas.2007 m. LR savivaldybių tarybų rinkimai. Rimantas Liepa vrk.lt

 Biografija 
1961–1968 m. lankė Panevėžio 5-ąją vidurinę mokyklą. 1973 m. baigė Panevėžio politechnikumo pramonės įmonių elektros įrengimų specialybės dieninį skyrių. 1975 m. įstojo į Kauno politechnikos instituto Panevėžio vakarinį fakultetą, jį baigė 1981 m. ir įgijo inžinieriaus elektriko specialybę.

1973–1978 m. Kabelių gamyklos elektromonteris. 1978 m. Panevėžio šilumos tinklų Matavimų bandymų, derinimų gamybinės tarnybos elektros ūkio grupės inžinierius. 1980 m. tarnybos viršininko pavaduotojas, 1981 m., kai nuo šios tarnybos atsiskyrė elektros ūkis, elektros ūkio gamybinės tarnybos viršininkas. 1991 m. gruodžio mėn. buvo paskirtas Valstybinės vandens tiekimo įmonės direktoriumi, nuo 1998 m. UAB „Aukštaitijos vandenys“ generalinis direktorius.

1993 m. Tėvynės sąjungos narys, nuo 2001 m. Lietuvos socialdemokratų partijos Panevėžio skyriaus narys.

1990–1995 m. Panevėžio miesto tarybos deputatas, 1995–1997 m., 1997–2000 m. (TSLK sąraše), 2000–2003 m. (LSDP sąraše), 2003–2007 m. (2007 m. mandatas atimtas dėl užimamų pareigų) Panevėžio miesto savivaldybės tarybos narys. 1995–1997 m. Miesto ūkio komiteto pirmininkas. 1997 m. vasario – balandžio mėn. Panevėžio miesto savivaldybės meras.Panoramos archyvai. Rimantas Liepa meras 33 dienoms lrt.lt/mediateka

Lietuvos pramonininkų konfederacijos Panevėžio pramonininkų asociacijos viceprezidentas. Lietuvos vandens tiekėjų asociacijos narys. Sutuoktinė Irena.

 Sukčiavimo byla 
2014 m. balandžio mėn. Panevėžio miesto apylinkės teismas buvusį „Aukštaitijos vandenų“ vadovą ir Panevėžio miesto merą Rimantą Liepą pripažino kaltu dėl piktnaudžiavimo tarnyba, sukčiavimo, dokumentų klastojimo ir skyrė jam realią pusketvirtų metų laisvės atėmimo bausmę.Buvęs „Aukštaitijos vandenų“ vadovas nuteistas kalėti kaunodiena.ltUž europinių lėšų pasisavinimą kalėti nuteistas „Aukštaitijos vandenų“ generalinis direktorius Rimantas Liepa ir bendrininkai 15min.lt„Aukštaitijos vandenų“ direktorius kalės pusketvirtų metųvz.lt„Generolas“ nematė, kas už jo nugaros (papildyta) sekunde.ltGelbėjimosi šiaudas – psichiatrų rankose (papildyta) ''sekunde.lt

Lietuvos Aukščiausiasis Teismas atmetė R. Liepos kasacinį skundą ir paliko galioti Panevėžio miesto apylinkės teismo ir Panevėžio apygardos teismo nuosprendžius. R. Liepai skirtos 3,6 metų laisvės atėmimo bausmės vykdymas atidėtas dvejiems metams, taip pat ketverius metus jam uždrausta dirbti vadovaujamą darbą.Buvusiam „Aukštaitijos vandenų“ direktoriui – 3,6 m. kalėjimo lrytas.lt

 Šaltiniai 

Kategorija:Panevėžio merai
Kategorija:Lietuvos inžinieriai elektrikai